**N á v r h**

VŠEOBECNE ZÁVÄZNÉ NARIADENIE č. 1/2021

o podrobnostiach financovania základnej umeleckej školy, materských škôl a  školských zariadení v zriaďovateľskej pôsobnosti Mesta Šamorín, súkromných a cirkevných zriaďovateľov na území mesta Šamorín v roku 2021

**Návrh VZN: -** vyvesený na úradnej tabuli dňa: 05.02.2021

* zverejnený na webovej stránke mesta dňa: 05.02.2021

**Lehota na predloženie pripomienok k návrhu VZN:** do 14.02.2021 vrátane

Mestské zastupiteľstvo mesta Šamorín na základe ust. § 6 ods. 1 a ust. § 11 ods. 4 písm. g) zákona SNR č. 369/1990 Zb. o obecnom zriadení v znení neskorších predpisov v súlade s ust. § 6 ods. 12 písm. c) zákona NR SR č. 596/2003 Z. z. o štátnej správe školstve a školskej samospráve a o zmene a doplnení niektorých zákonov v znení neskorších predpisov vydáva pre územie mesta Šamorín toto

**Všeobecne záväzné nariadenie č. 1/2021**

o podrobnostiach financovania základnej umeleckej školy, materských škôl a  školských zariadení v zriaďovateľskej pôsobnosti Mesta Šamorín, súkromných a cirkevných zriaďovateľov na území mesta Šamorín v roku 2021 (ďalej len „VZN“)

**§ 1**

# **Predmet úpravy**

1) Toto VZN určuje podrobnosti financovania základnej umeleckej školy, materských škôl a  školských zariadenív rozpočtovom roku 2021.

2) Toto VZN určuje výšku a účel použitia finančných prostriedkov (dotácie) na mzdy a prevádzku prepočítané na žiaka základnej umeleckej školy, dieťaťa materskej školy a žiaka školského zariadenia; v zariadeniach školského stravovania na skutočného stravníka v zriaďovateľskej pôsobnosti Mesta Šamorín, ktoré sú na základe rozhodnutia Ministerstva školstva, vedy, výskumu a športu SR zaradené do siete škôl a školských zariadení.

3) Ustanovenia tohto VZN neovplyvňujú podmienky financovania nákladov spojených s preneseným výkonom štátnej správy v oblasti školstva, ktoré sú upravené inými právnymi normami.

**§ 2**

**Príjemca dotácie**

1. Príjemcami dotácie podľa tohto VZN sú: základná umelecká škola, materské školy a školské zariadenia, ktorých zriaďovateľom je Mesto Šamorín a cirkevný zriaďovateľ materskej školy na území mesta Šamorín.

**§ 3**

# **Účel dotácie**

1) Príjemca je oprávnený použiť poskytnutú dotáciu len na úhradu mzdových a prevádzkových nákladov základnej umeleckej školy, materských škôl a školských zariadení a pri jej použití je povinný zabezpečiť hospodárnosť, efektívnosť, účelnosť a účinnosť jej použitia.

2) Finančné prostriedkyna mzdy a prevádzku podľa tohto VZN sú určené na bežné výdavky škôl a školských zariadení a zahŕňajú:

a) výdavky na mzdy definované Ministerstvom financií SR v ekonomickej klasifikácii

rozpočtovej klasifikácie v kategórii 610 – mzdy a ostatné osobné vyrovnania a

620 – poistné a príspevok do poisťovní,

b) výdavky na tovary a služby definované Ministerstvom financií SR v ekonomickej

klasifikácii rozpočtovej klasifikácie v kategórii 630 – tovary a služby a 640 – bežné

transfery. Ide o výdavky na cestovné náhrady, energie, vodu a komunikácie, materiál,

dopravné, rutinnú a štandardnú údržbu a služby špecifikované v položkách 631 až 637

ekonomickej klasifikácie.

**§ 4**

**Výška dotácie**

Výška finančných prostriedkov na mzdy a prevádzku v prepočte na jedného žiaka/stravníka/dieťa na rok 2021 je nasledovná:

|  |  |
| --- | --- |
| Školy a školské zariadenia | Výška finančných prostriedkov na dieťa, žiaka, stravníka |
| Základná umelecká škola – individuálna forma vyučovania | 1674, - € |
| Základná umelecká škola – skupinová forma vyučovania | 836, - € |
| Materské školy | 3 042, - € |
| ŠKD pri ZŠ Mateja Bela | 544, - € |
| ŠKD pri ZŠ Mátyása Korvína s vyučovacím jazykom maďarským | 540, - € |
| ŠKD pri ZŠ s vyučovacím jazykom maďarským, Šamorín-Mliečno | 851, - € |
| ŠJ pri ZŠ Mateja Bela | 245, - € |
| ŠJ pri ZŠ Mátyása Korvína s vyučovacím jazykom maďarským | 294, - € |
| Cirkevná materská škola s vyučovacím jazykom maďarským | 2 677, - € |

**§ 5**

# **Termín úhrady dotácie**

## Mesto poskytne príjemcovi dotáciu mesačne vo výške 1/12 zo stanovenej sumy do 25. dňa príslušného kalendárneho mesiaca.

**§ 6**

**Finančná kontrola**

Mesto Šamorín vykonáva finančnú kontrolu na úseku hospodárenia s finančnými prostriedkami pridelenými v súlade s týmto VZN. Mesto kontroluje predovšetkým efektívnosť a účelnosť využitia poskytnutých finančných prostriedkov.

**§ 7**

**Záverečné a zrušovacie ustanovenia**

1) Na tomto VZN sa uznieslo Mestské zastupiteľstvo mesta Šamorín dňa 25.2.2021.

2) Toto VZN nadobúda účinnosť dňa ..........

3) Zmeny a doplnky tohto VZN schvaľuje Mestské zastupiteľstvo mesta Šamorín.

4) Dňom účinnosti tohto VZN sa zrušuje VZN mesta Šamorín č. 1/2020 o podrobnostiach financovania základnej umeleckej školy, materských škôl a  školských zariadení v zriaďovateľskej pôsobnosti mesta Šamorín.

Csaba Orosz

primátor mesta